stanford-oval/wikipedia huggingface dataset:
Video CD
Tekniikka

VCD käyttää videonpakkauksessa vuonna 1989 valmistunutta MPEG-1-standardia sekä siihen kuuluvaa äänenpakkausta, MPEG-1 Audio Layer II, eli MP2, jonka bittinopeus on 224 kbps. Video pakataan PAL- ja SECAM-alueilla kuvakokoon 352 x 288, ja vastaavasti NTSC 352 x 240. Kuvasuhde on aina 4:3. Videon kuvanopeus on PAL-alueella 25 kuvaa sekunnissa, NTSC:lle vastaava on 30 fps. Video on aina progressiivista, minkä takia lomittelusta johtuvia virheitä (kuten värinä, sahalaidat liikkuvissa kuvissa jne) kuvassa ei ole. Videon bittinopeus ilmoitetaan useimmiten vakiona, mutta todellisuudessa se vaihtelee yleensä n. 886 - 1406 kbps välillä. Kuten Audio CD:n Red Book -standardissakin, myös VCD:n White Book -standardin mukaisesti järjestelmän, videon sekä äänen sisältävän MPEG-PS (MPEG Program Stream) multipleksin bittinopeus saa olla enintään 1400 kbps. Bittivirrassa saattaa olla tämän ylittäviä hetkellisiä huippuja. MPEG-PS-multipleksit ovat MPEGAV-kansiossa ikään kuin ".MPG" tiedostoina, mutta ".DAT"-kääreissä.
Tekniseltä tasolta alkaen VCD:n kuvanlaatua pidetään VHS-videon vastaavaa huonompana. Tämä vertailu on kuitenkin jokseenkin epäreilu, sillä analogista VHS-videota ei voi suoraan verrata täysin digitaaliseen VCD:hen. Kummallakin on omat erilaiset heikkoutensa. Siinä missä VHS kärsii värikohinasta ja muista analogisen kuvan virheistä, VCD:n kuvavirheitä puolestaan ovat voimakkaasta videon pakkauksesta johtuen ns. "palikoituminen", eli pieni bittivirta ei kykene tallentamaan kaikkia kuvan yksityiskohtia. Tätä esiintyy varsinkin nopeissa liikkeissä tai paljon liikkuvia yksityiskohtia sisältävissä kohtauksissa, esim. vesisade tai tiheä lintuparvi. Myös kohinainen kuva saattaa tätä aiheuttaa, ja vähentää samalla pakkauksen tehokkuutta, sillä enkooderi pitää kohinaa kuvan yksityiskohtina. Toinen rajusta pakkauksesta ilmenevä ongelma on kohteiden ääriviivojen reunoilla esiintyvä ns. "moskiittokohina". Nämä pakkausvirheet ovat tuttuja myös voimakkaasta JPEG-pakkauksesta, jota MPEG pakkaus jonkin verran muistuttaa. Myös erottelukyky on heikohko, mutta digitaalisen luonteensa mukaisesti kaikki levyllä oleva informaatio saadaan luettua ja toistettua bitintarkasti.
Standardiin kuuluu myös mahdollisuus toistaa still-kuvia äänen kanssa resoluutiolla 704x480 (NTSC), ja 704x576 (PAL ja SECAM). Nämä kuvat VCD-levyllä on tallennettu PICTURES-kansioon.
MP2:n äänenlaatua on isoilla bittivirroilla (224 - 384 kbps) kehuttu tilatunnustaan sekä uskollisuudestaan alkuperäistä lähdettä kohtaan. Sen on sanottu vastaavan n. 192kbps bittivirralla pakattua MP3-ääntä, mutta jotkin tahot sanovat MP2:en säilyttävän äänen vaihe-erot lähempänä alkuperäistä kuin MP3, jossa varsinkin pienillä (128 kpbs) bittivirroilla niiden kanssa saattaa tulla ongelmia. Myös musiikin nopeat transientit saattavat olla hankalia.
Wilson Palacios

| 0 | 1 | 2 |
| --- | --- | --- |

Henkilötiedot
Koko nimi: Wilson Roberto Palacios Suazo
Syntymäaika: 29. heinäkuuta 1984 (ikä 40)
Syntymäpaikka: La Ceiba, Honduras
Pelipaikka: Keskikenttäpelaaja
Pituus: 178cm
Lempinimi: Taikuri, The Magician
Seura
Seura:  Stoke City
Pelinumero: 12
Seurat
| Vuodet | Seura | O (M) |
| 2007-2008   2008-2009   2009-2011   2011 |  Birmingham (laina)    Wigan Athletic    Tottenham Hotspur    Stoke City | 7 (0)   37 (0)   53 (1) |
Maajoukkue
|  |  Honduras | 55 (6) |
 Seurajoukkueuran tilastot kattavat vain kansalliset sarjat, päivitetty 25. toukokuuta 2009.
Wilson Palacios (s. 29. heinäkuuta 1984) on hondurasilainen jalkapalloilija, pelipaikaltaan keskikenttäpelaaja. Hän edustaa kaudella 2008–2009 Englannissa Tottenham Hotspuria joka pelaa Englannin Valioliigaa. Hän edusti myös alkukaudesta Wigania mutta siirtyi tammikuussa 2009 Tottenhamiin.
Lempinimensä 'taikuri' Palacios sai tehtyään maalin puolesta kentästä Marathón clubia vastaan pelin viimeisillä minuuteilla vuonna 2006.
Kaudella 2007–2008 Palacios pelasi lainalla Olimpiasta 7 ottelua Englannin Valioliigan Birminghamissa. Birmingham ei kuitenkaan hankkinut Palaciosta pysyvästi Birminghamiin.
Palacios siirtyi Wiganiin 1 miljoonalla punnalla. Latics debyyttinsä Palacios teki Pride Parkilla 12. tammikuuta 2008 pelaten vasempana laiturina. Steve Bruce hankki Palacioksen vasta pysyvästi kaudelle 2008–2009 Englantiin. Aikaisemmin Palacios oli ollut Brucen valmennettavana juuri Birminghamissa. Jo Brucen Birmingham aikana Arsenalin manageri Arsène Wenger oli suositellut Palaciosta hankittavaksi. Wenger tiesi Palacioksen kyvyt kun Wilson oli käynyt kesällä 2007 Arsenalin testattavana.
Tammikuussa 2009 sekä Manchester City että Tottenham Hotspur olivat kiinnostuneita Palacioksesta. Myös Manchester Unitedin uskottiin olevan kiinnostunut Palacioksesta mutta Steve Bruce kiisti väitteen.
Myöhemmin tammikuussa Wigan hyväksyi Tottenhamin 14 miljoonan punnan tarjouksen Palacioksesta. 20. tammikuuta 2009 Palacios sai luvan käydä Tottenhamin lääkärintarkastuksessa. 21. tammikuuta 2009 Palacioksen käytyä lääkärintarkastuksessa Tottenham joutuu vielä odottamaan työlupaa, jotta voi rekisteröidä Palacioksen Tottenhamin Valioliigajoukkueeseen. Loppukaudella Palacios ei voi pelata Tottenhamille Englannin liigacupissa eikä Englannin FA-cupissa koska hän on edustanut jo Wigania aikaisemmin kaudella ks. kilpailuissa. Debyyttinsä Tottenhamille Valioliigassa Palacios teki vieraspelissä Boltonia vastaan 31. tammikuuta 2009.
Aiheesta muualla

Profiili Wiganin virallisilla sivuilla (englanniksi)
Profiili Tottenhamin virallisilla sivuilla (englanniksi)
Profiili FootballDatabase-tietokannassa (englanniksi)
Hondurasin joukkue – Jalkapallon MM-kilpailut 2010
1 Canales |
2 Chávez |
3 Figueroa |
4 Palacios |
5 Bernárdez |
6 Thomas |
7 Núñez |
8 Palacios |
9 Pavón |
10 León |
11 Suazo |
12 Welcome |
13 Espinoza |
14 García |
15 Martínez |
16 Sabillón |
17 Álvarez |
18 Valladares |
19 Turcios |
20 Guevara |
21 Izaguirre |
22 Escober |
23 Mendoza |
Valmentaja Rueda
Villi joki

| Villi joki> The River Wild |
| --- | --- |
 elokuvajuliste
Ohjaaja:  Curtis Hanson
Käsikirjoittaja:  Denis O'Neill
Tuottaja:  David Foster Lawrence Turman
Säveltäjä:  Jerry Goldsmith
Kuvaaja:  Robert Elswit
Leikkaaja:  Joe Hutshing David Brenner
Pääosat:  Meryl Streep Kevin Bacon David Strathairn Joseph Mazzello John C. Reilly
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix
Ensi-ilta:   30. syyskuuta 1994  27. tammikuuta 1995
Kesto:  108 min
Alkuperäiskieli:  englanti
Budjetti:  45 miljoonaa USD
Tuotto:  94,2 miljoonaa USD
Aiheesta muualla
IMDb 
Elonet
AllMovie
Infobox OKNimi-testi OK: 
Villi joki (engl. The River Wild) on Curtis Hansonin ohjaama seikkailu- ja jännityselokuva, joka valmistui vuonna 1994. Pääosan näyttelee Meryl Streep.
Villi joki on ensimmäinen ja ainoa toiminnallinen elokuva, jossa Meryl Streep on ollut mukana. Elokuva kuvattiin Kootenay-joella, ja hän oli lähellä hukkua kuvausten aikana.
Juoni

Perheenäiti Gail menee perheensä kanssa laskemaan koskia nuoruutensa maisemiin. Joella perhe tapaa mieskolmikon, jonka ainoa koskenlaskutaitoinen mies katoaa salaperäisesti. Gail suostuu auttamaan heidät määränpäähänsä mutta kun toinen miehistä alkaa käyttäytyä uhkaavasti, perhe karkaa ja jättää heidät oman onnensa nojaan. Se ei kuitenkaan onnistu kovin helposti.
Aiheesta muualla

Villi joki Internet Movie Databasessa (englanniksi)
Villi joki Elonet.
Voortrekker-liike

Voortrekker-liikkeen tunnus.
Voortrekker-liike on afrikaansinkielinen nuorisojärjestö, joka perustettiin vuonna 1931 ja jonka kantavana aatteena oli "ABC", eli Afrikanerskap, Burgerskap, Christenskap (suom. afrikaanisuus, kansalaisuus, kristillisyys). Voortrekker-liikkeen syntymiseen vaikutti 1930-luvulla vaikuttanut afrikaanerinationalismi. Voortrekker-liike jäljitteli Etelä-Afrikan brittiläistä partioliikettä, mutta se oli esikuvaansa kansallismielisempi ja uskonnollisempi.[lähde? ]
Virtavästäräkki

| Virtavästäräkki |
| --- | --- |

Uhanalaisuusluokitus
 Elinvoimainen  
  
Suomessa:
 Vaarantunut  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Västäräkit Motacillidae
Suku::  Västäräkit Motacilla
Laji::  cinerea
Kaksiosainen nimi
 Motacilla cinerea  Tunstall, 1771 

Katso myös
   Virtavästäräkki Wikispeciesissä   Virtavästäräkki Commonsissa 
Infobox OKNimi-testi OKIUCN-testi OK: 
Muni Motacilla cinerea schmitzi
Virtavästäräkki, aikaisemmalta nimeltään vuorivästäräkki (Motacilla cinerea) on västäräkkien heimoon kuuluva lintulaji. Lajin kuvaili ja nimesi Marmaduke Tunstall vuonna 1771.
Ulkonäkö

Virtavästäräkki on päältä harmaa ja sen mustissa siivissä on valkoinen juova. Alapuolelta se on keltainen, varsinkin pyrstön tyvestä.
Levinneisyys

Virtavästäräkki on Suomessa itäinen uudistulokas. 15–30 paria pesii Pohjois-Suomen itäosissa.
Elinympäristö

Virtavästäräkki on avomaan lintu, joka viihtyy kirkasvetisten jokien rannoilla, erityisesti koskipaikoilla.
Nimi

Tieteellinen suvun nimi Motacilla on Varron antama nimi västäräkille ja tulee verbistä motare (liikkua) ja sen diminutiivista. Sanan pääte -cilla ymmärrettiin keskiajalla virheellisesti latinan sanaksi "pyrstö"  (latinaksi pyrstö on todellisuudessa cauda). Väärä käännös näkyy suvun englantilaisesta nimestä wagtail.  Lajinimi cinerea (lat.) tarkoittaa tuhkanharmaata.
Aiheesta muualla

ITIS: Motacilla cinerea (englanniksi)
Friman, Hannu & Luoto, Heikki 1988: Vuorivästäräkki – linnustomme uusimpia pesimälajeja. – Lintumies 4.1988 s. 150–154. LYL.
Hario, Martti & Hakkarainen, Timo 1969: Vuorivästäräkki (Motacilla cinerea) ja sitruunavästäräkki (Motacilla citreola) Espoon Finnånlahdella. – Lintumies 4.1969 s. 104. SLY.
Helo, Pekka 1977: Vuorivästäräkin Motacilla cinerea pesintäyritys Kuusamon Kiutakönkäällä. – Lintumies 1.1977 s. 23. LYL.
Luoto, Heikki, Virta, Kalle & Virta, Kari 1977: Vuorivästäräkki Motacilla cinerea pesinyt Suomessa. – Lintumies 1.1977 s. 24. LYL.
Uus-Assyria

Uus-Assyrian sotilaita ennallistuspiirroksessa.
Uus-Assyrian imperiumin laajeneminen.
Uus-Assyria oli Pohjois-Irakissa sijainnut muinainen Assyrian valtio 911–609 eaa. Se kasvoi suurvallaksi parissa sadassa vuodessa valloittaen muun muassa Babylonian, Syyrian ja Israelin sekä lopulta Egyptinkin. Sen laajeneminen alkoi kuninkaiden Assurnasirpal II:n ja Salmanassar III:n vallitessa. Näiden jälkeen maa oli heikko ja hajanainen välillä 823–745 eaa. Tämän jälkeen Tiglatpileser III aloitti sotaretket muun muassa Israeliin. Sargon II valtasi Israelin vieden asukkaat pakkosiirtolaisuuteen. Hänen seuraajansa Sanherib hävitti monta kertaa kapinoineen Babylonin, mikä kauhistutti myös assyrialaisia. Sanheribin poika, sairaalloinen Assarhaddon salli rakentaa Babylonin temppelin uudelleen, ja hyökkäsi Egyptiin. Viimeinen kuningas Assurbanipal 669–627 oli sivistynyt mies, jolla oli laaja kirjasto. Uus-Assyria romahti skyyttien, kimmerialaisten ja meedialaisten hyökkäyksiin. Babylonia irtautui 626 Nabopolassarin johdolla. Assur tuhoutui 614, ja pääosin meedialaiset hävittivät Niniven 612 eaa. Assyrian armeijan viimeisetkin jäänteet tuhoutuivat eri taisteluissa 609–605 eaa.
Uus-Assyrian imperiumi > Imperiumin alkuvaiheet

Assyria alkoi uudestaan laajeta vuoden 900 eaa. paikkeilla. Laajenemista jatkui tälläkin kerralla noin 200 vuotta. Noin 910 eaa. Assyrian kuningas Adad-Nirari II valloitti Nisibisin. Tukulti-Ninurta II:n aikana vuonna 884 eaa. Assyrian valta ulottui jo Harraniin asti Syyriassa ja lounaassa ja etelässä Eufratille. 856 eaa. Salmanassar löi Urartun kuninkaan Aramun. Assyrian valta vastavalloitetuilla alueilla ei ollut pysyvää, vaan alueet kapinoivat heti.[lähde? ]
884 eaa.–859 eaa. Assurnasirpal II teki pitkästä aikaa suuria sotaretkiä. Hän valtasi Mesopotamian reunavuoristot, voitti Eufratin leskijuoksin aramealaiset ja kävi ryöstöretkillä Syyriassa. Hän aloitti laajan valloituskampanjan, aiheuttaen suurta tuhoa valloitetuilla alueilla.
Kapinointi valloitetuilla alueilla estettiin ankaralla terrorilla. Vihollisen johtajat nyljettiin tai seivästettiin. Kaupungit ryöstettiin, hävitettiin ja poltettiin, väestö vietiin pakkosiirtolaisuuteen. Assurnasirpalin marssiessa kohti Libanonia Tyyros ja Siidon antautuivat, koska olivat kuulleet Assyrian armeijan hirmutöistä. Assurnasirpal teki Kalhusta pääkaupungin.
Salmanassar III, Assurnasirpalin poika, laajensi Assyriaa entisestään. Hänen sotaretkensä ulottuivat kauas valtakunna rajojen ulkopuolelle. Israelin Jeehu joutui vasalliksi, Damaskos ei kuitenkaan koskaan antautunut piirityksestä huolimatta. Salmanassar III tunkeutui Etelä-Babyloniaan saakka, muttei hävittänyt sen pyhiä kaupunkeja. Monia Syyrian alueita Salmanassar III ei onnistunut valtaamaan pysyvästi, vaikka hankki niistä runsaat sotasaaliit.
Salmanassarin kuoltua syntyi valtataistelu ja sisällissota, jonka Shamshi-Adad V voitti. Tämän kuolleessa taas nousi kuningattareksi Sammu-ramat eli Semiramis. Semiramiin valtaa rajoitti koko ajan kasvavan aateliston mahti. Lopulta seuraavien kolmen kuninkaan aikana aatelisista tuli kuninkaita, jotka kävivät itsenäisiä sotia omista provinsseistaan käsin. Maa hajosi moneksi valtioksi.
Vasta Tiglatpileser III yhdisti Assyrian uudestaan. Hän lisäsi hovivirkoja ja pirstoi maakuntia heikentäen näin ylimystöä. Jalkaväkeen alettiin ottaa sotavankeja, koska asepalvelusta ei Assyriassa pidetty. Assyrialaisia oli tämän jälkeen vain erikoisjoukoissa pioneereina, sotavaunuissa ja ratsuväessä. Assyrian armeijan ytimenä toimi ratsuväki, joka oli omaksuttu meedialaisilta, joilta ryöstettiin alituiseen hevosia. Noin 745 eaa. hän alkoi rakentaa Uus-Assyrian imperiumia (746–609 eaa.), palauttaen Urartun valtaamia alueita Pohjois-Assyriassa ja Syyriassa. Pohjois-Syyria kukistui sitkeän vastarinnan jälkeen. Israel valloitettiin ja Damaskos tuhottiin. Assyrialaiset hyökkäsivät aika ajoin Teheraniin asti taistellessaan meedialaisia vastaan. Noin 728 eaa. Tiglatpileser valtasi myös Babylonin. Tiglatpileserista tuli myös Babylonian kuningas nimellä Pulu, mutta hän säilytti Babylonian muodollisen itsenäisyyden.
Salmanassar V 727–722  valloitti Israelin pääkaupungin Samarian. Hänen veljensä Sargon II ("Oikea kuningas") kaappasi kuitenkin käsiinsä vallan Assurin tekemän kapinan avulla, ja Salmanassar V kuoli kapinassa.
Uus-Assyrian kuninkaat

Adad-nirari II (912–891 eaa.)
Tukulti-Ninurta II (891–884 eaa.)
Assurnasirpal II (884–859 eaa.)
Shalmaneser III (859–824 eaa.)
Shamshi-Adad V (822–811 eaa.)
Adad-nirari III (811–783 eaa.)
Sammu-ramat, kanssahallitsija, (811–805 eaa.)
Salmanassar IV (783–772 eaa.)
Assur-Dan III (772–755 eaa.)
Assur-Nirari V (754–745 eaa.)
Tiglatpileser III (744–727 eaa.)
Salmanassar V (727–722 eaa.)
Sargon II (722–705 eaa.)
Sanherib (705–681 eaa.)
Assarhaddon (681–669 eaa.)
Assurbanipal (669–627 eaa.)
Assur-Etil-Ilani (627–623 eaa.)
Sin-shumu-lishir
Sinsharishkun (623–612 eaa.)
Assuruballit II (612–609 eaa.) (Hallituskaupunkina Harran)
Aiheesta muualla

Wikimedia Commonsissa on kuvia tai muita tiedostoja aiheesta .
http://www.livius.org/as-at/assyria/assyria.html
Assyria, 1365–609 B.C. (englanniksi)
Neo-Assyria, Neo-Babylonia Collapse (1114-538 BC) (Arkistoitu – Internet Archive) (englanniksi)
Kyrillisin kirjaimin merkitty kartta Babyloniasta Assyrian osana.
Video Games

| ”Video Games” Lana Del Rey |
| --- | --- | --- |

Singlen tiedot
 Albumilta: Born To Die
 Julkaistu: 10. lokakuuta 2011
 Tuottaja(t): Robopop
 Tyylilaji: kamaripop, indie pop, trip hop
 Kesto: 04.42
 Levy-yhtiö: Polydor, Interscope
Lana Del Reyn muut singlet
| ”Diet Mountain Dew” 2011 | ”Video Games” 2011 | ”Born To Die” 2011 |
”Video Games” on yhdysvaltalaisen laulaja-lauluntekijä Lana Del Reyn single albumilta Born to Die (2012). Indie popin ja trip hopin elementeillä varustetun kamaripop-balladin tuotti Robopop. Sanoitukset ja sävellyksen tekivät Del Rey sekä Justin Parker. Kappale julkaistiin ensin internetissä 29. kesäkuuta 2011, sekä myöhemmin myös EP-levyllä, Lana Del Rey ja uudelleenjulkaistiin artistin toisella studioalbumilla, Born to Die 10. lokakuuta 2011 Interscope Recordsin kautta. Se julkaistiin myös kokoelmalevyllä Now That’s What I Call Music! 80. Single sai pääosin positiivisia vastaanottoja kriitikoilta, jotka ylistivät ainutlaatuisuutta hänen kappaleen suorituskyvyssä.
”Video Games” saavutti kaupallisen menestyksen, sijoittuen musiikkilistoilla ensimmäiselle sijalle Saksassa, sekä kymmenen parhaan joukkoon Itävallassa, Belgiassa, Tšekissä, Alankomaissa, Ranskassa, Irlannissa, Puolassa, Skotlannissa, Sveitsissä ja Isossa-Britanniassa. Kappaleelle on myös tehty musiikkivideo, jonka ohjasi ja muokkasi laulaja itse. Yhdysvalloissa ”Video Games” saavutti Billboard Hot 100 -listalla sijan 91. Se on tähän mennessä hänen ainoa single, joka on päässyt tuolle listalle. Kun kappale julkaistiin artistin kolmannelle EP-levylle, Paradise, single palasi Top Heatseekers -listalla sijalle 11.
Raitalista

| --- | --- |
 CD single 1. ”Video Games” (Radio Edit) – 4:01  2. ”Blue Jeans” – 3:31 Digital EP 1. ”Video Games” – 4:46  2. ”Blue Jeans” – 3:34  3. ”Video Games” (Mr Fingers Remix) – 9:00  4. ”Video Games” (Omid 16B Remix) – 5:14 :  The Remix EP 1. ”Video Games” – 4:03  2. ”Blue Jeans” – 3:33  3. ”Video Games” (Club Clique for The Bad Girls Remix) – 4:59  4. ”Video Games” (White Lies C-mix) – 7:33  5. ”Video Games” (Larry ”Mr. Finger” Heard Remix) – 9:00  6. ”Video Games” (Helium Robots Remix) – 4:51 Digital Remix EP 1. ”Video Games” (Club Clique for The Bad Girls Remix) – 4:57  2. ”Video Games” (Jakwob and Etherwood Remix) – 3:42  3. ”Video Games” (White Lies C-Mix) – 7:32  4. ”Video Games” (Jamie Woon Remix) – 5:14  5. ”Video Games” (We Don't Belong In Pacha Remix) – 5:19
Listat

Käännös suomeksi
VIII – The Time Unchained

| VIII – The Time Unchained Catamenia |
| --- | --- | --- |

Studioalbumin tiedot
 Studio : Soundmix Studio, Oulu
 Julkaistu: 24. lokakuuta 2008
 Tuottaja(t): Catamenia
 Tyylilaji: melodinen black metal
 Kesto: 50.38
 Levy-yhtiö: Massacre
Catamenian muut julkaisut
| Location: COLD 2006 | VIII – The Time Unchained 2008 | Cavalcade 2010 |
VIII – The Time Unchained on Catamenian kahdeksas studioalbumi, joka julkaistiin 24. lokakuuta 2008. Se on yhtyeen ensimmäinen, jolla ei kuulla kosketinsoitinta.
Kappaleet

Garden of Thorns – 5.48
Alive...Cold...Dead! – 4.17
Tuhon Oma – 4.44
Dominion – 6.17
The Time Unchained – 4.20
Embody and Behold – 3.50
Fallen – 4.50
Uhrimalja – 4.48
Road of Bones – 4.18
The Last Day Before... – 4.10
From Out of Nowhere – 3.16 (Faith No More -cover)
Kappaleet > Rajoitetun painoksen bonuskappaleet

Viivakoodit – 3.00 (säv. ja san. Apulanta)
Synti voittaa – 7.34 (säv. ja san. Shitter Limited)
Kokoonpano

Ari Nissilä – laulu, kitara
Kari Vähäkuopus – laulu, miksaaja, masteroija
Toni Kansanoja – bassokitara, laulu
Anthony Clarkson – kansikuva
Mikko Nevanlahti – rummut
Riku Hopeakoski – kitara
Arvostelut

Metal Temple:
The Metal Observer: 7.5/10
Metalrage.com: neutraali[lähde? ]
Aiheesta muualla

Albumi VIII – The Time Unchained Encyclopaedia Metallum -sivustolla (englanniksi)
VIII – The Time Unchained discogs.com -sivustolla
Wilson McCoy

Wilson McCoy (6. huhtikuuta 1902 - 20. heinäkuuta 1961) oli yhdysvaltalainen sarjakuvataiteilija, joka piirsi Mustanaamiota Ray Mooren jälkeen tämän vetäydyttyä eläkkeelle lopullisesti 1949 sotavamman takia.
Vaikka Wilson McCoyn tyyli näyttää nopeasti katsottuna yksinkertaiselta, suorastaan naivistiselta, hän kiinnitti hyvin suurta huomiota yksityiskohtiin ja käytti piirrostensa pohjana aina valokuva-arkistoa. Henkilöiden mallina hän käytti perhettään, joka sai luvan poseerata Mustanaamion eri tapahtumia. McCoy oli opiskellut St. Louisissa School of Fine Artsissa. Hän toimi mainospiirtäjänä ja se näkyy myös hänen tyylissään piirtää Mustaamiota, joka iskevyydessään ja selkeydessään on kuin poptaidetta.
Aivan kuten Mustanaamion luoja, Lee Falk, myös Wilson McCoy oli seikkailuhengen elähdyttämä maailmanmatkaaja. Hän kävi Afrikassa ja kohtasi siellä iturit, jotka olivat myrkkynuolia käyttäviä pygmejä, ja jättiläismäisen pitkät watussit. Mustanaamiossa on samanlaisia heimoja.
McCoy kuoli 1961 ja Sy Barry alkoi hänen jälkeensä piirtää Mustanaamiota. Välivaiheena McCoyn avustaja Bill Lignante piirsi loppuun seikkailun The Limper (suom. Ihmissyöjätiikeri, Sarjakirja 100) ja kokonaan sitä seuranneen tarinan Queen Samaris (suom. Samaris, Mustanaamio 23/1977). Lignante ei saanut signeerata töitään.
Aiheesta muualla

Fantomet.org: Wilson McCoy (Arkistoitu – Internet Archive)
Wanaja Wild

| Wanaja Wild |
| --- | --- |
Perustettu:  2008
Kotiareena:  Hämeenlinnan Harjoitusjäähalli
Paikkakunta:  Hämeenlinna
Värit:           
Lajit:  Rullakiekko
Wanaja Wild on vuonna 2008 perustettu hämeenlinnalainen rullakiekkoseura. Wanaja Wild pelasi ensimmäisen kautensa Suomen Jääkiekkoliiton alaisessa SM-liigassa kaudella 2008, jonne joukkue selvisi liigakarsintojen kautta keväällä 2008. Joukkueessa kiekkoili useita tunnettuja rulla- ja jääkiekkoilijoita, kuten muun muassa Riku Hahl, Lennart Petrell sekä Mikko Mäenpää. Joukkuetta valmentaa Jarkko Julkunen.
Kausi 2008 sujui joukkueelta opetellessa ja tuulimyllyjä vastaan taistellessa. Tuloksena runkosarjassa yksi piste, sarjajumbon paikka ja eniten jäähyminuutteja.
Kaudella 2009 joukkue oli jälleen runkosarjan viimeinen ja pelasi runkosarjan jälkeen 13.6.2009 tasonmittausottelun Wild - Players, joka päättyi isätien 5-4 voittoon.
Kaudella 2010 joukkue osallistui kolmannen kerran SM-liigaan, mutta suljettiin sarjasta, kun pelaajapulan vuoksi otteluun Vuorelan Veikot - Wanaja Wild ei saatu lähetettyä joukkuetta.
Wanda

Wanda voi tarkoittaa ainakin seuraavia:
Wanda, naisen etunimi
Wanda, kaupunki Yhdysvalloissa, Minnesotan osavaltiossa
Wanda, yhdysvaltalainen elokuva vuodelta 1971
1057 Wanda, asteroidi
Wanda Group, kiinalainen pörssiyhtiö
Wanda Metropolitano, Espanjassa sijaitseva jalkapallostadion
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wanda”, voi hakea sivunnimihaulla, laajalla sivunnimihaulla tai tekstihaulla.
Visakhapatnamin satama

| Visakhapatnamin satama |
| --- | --- |
 Visakhapatnamin ulkosatamaa ilmakuvassa (2008).
Sijainti
Sijainti:  Visakhapatnam, Andhra Pradesh, Intia
Koordinaatit:  IN-AP_type:landmark 17.6956°N, 83.2806°E
Yksityiskohtia
Ylläpitäjä:  Visakhapatnam Port Trust
Omistaja:  Intian valtio
Tilastoja
Vuosittainen rahtimäärä (tonneissa):  61,3 milj. (t, 2016)
Visakhapatnam Port
Visakhapatnamin sataman sijainti Intian Andhra Pradeshin osavaltiossa
Visakhapatnamin satama (engl. Visakhapatnam Port; UN/LOCODE: IN VTZ) on Intian Andhra Pradeshin osavaltion Visakhapatnamin kaupungissa, Bengalinlahden länsirannalla toimiva suuri satama. Sataman sijoittumista on edesauttanut luonnonsatama, jota ruoppaamalla ja muokkaamalla nykyinen Visakhapatnamin satama-alueen sisäsatama on paljolti luotu.
Visakhapatnamin satama on Amerikan satamaviranomaisten yhdistyksen (AAPA) tilaston mukaan kokonaisrahtimäärältään (2016: 61,3 milj. t) Intian suurimpia satamia. Se lukeutuu myös maailman sadan suurimman rahtisataman joukkoon.
Jo antiikin aikana Visakhapatnam oli satamapaikkakunta, joka kävi kauppaa Lähi-idän ja Rooman kanssa.
Ilmakuva Visakhapatnamin sataman sisäosista.
Hiili- ja malmikuljetusten terminaalialuetta.
Intian laivaston alus navigoimassa sisäsatamaan johtavassa kanavassa.
Aiheesta muualla

Wikimedia Commonsissa on kuvia tai muita tiedostoja aiheesta .
Satama-alueen layout (Arkistoitu – Internet Archive) (englanniksi) (vizagport.com)
Visakhapatnam (Port), India (IN) (englanniksi) (marinetraffic.com)